33 



nærmest Næbroden og sjældent hos dette Køn fortsættes bag 

 Øjet. Undtagelsesvis skød jeg Hunryper uden Spor til Tøjler. 

 I Løbet af Oktober Maaned forsvandt, som tidligere antydet, 

 saa godt som alle Ryper fra Landet og gensaas de første Dage 

 af Februar. 



Ryperne var da alle hvide — Tøjler, Styrefjer og SvingQer- 

 ribber undtagne. Enkelte Individer (af begge Køn) bar en ganske 

 enkelt vatret Fjer af sidste Efteraarsdragt paa Halsen, Kroen, 

 Overvingen eller Overgumpen. 



Den hvide Dragt bibeholdes i Marts og April. For Hunnernes 

 Vedkommende ser man i Maj talrige frembrydende sorttvær- 

 stribede Fjer paa svovlgul Bund. (Tre Skind fra denne Fæld- 

 ningsperiode foreligger: 1 fra 25 Maj, 2 fra 26 Maj.) 



Fjældrype {Lagopus mutus). Hunner. 



Efterhaanden viger nu den hvide Dragt for de tværbaandede 

 Fjer, og ved Rugningens Begyndelse optræder Hunrypen navnlig 

 for Ryggens Vedkommende ganske i den mørkere farvede Som- 

 merdragt. Karakteristisk for denne Dragt er Rygfjerenes sorte 

 Farve med straagule Baand. Rygfjerenes Midte er sort og Tvær- 

 baandene mødes hos disse ikke ved Ribben. Paa Forbryst, Hals 

 og Kropsider er Fjerene derimod kraftigt gule med brede, tværs 

 over Fjeren gaaende sorte Baand. 



En Hun, skudt 11 Juni og indeholdende et fuldbaarent Æg, 

 har den her beskrevne Rygfarve kun med den Forskel, at Fje- 

 renes gule Kanter mange Steder er falmede saaledes, at man 

 snarere maatte kalde dem graahvide. 



Paa Bugen er endnu ikke alle hvide Fjer forsvundne, og det 

 er muligt, at Bugen i denne Dragt hos nogle Individer vedbliver 

 at være hvid. 



En Hun, skudt 15 August 1907 paa Klippeøen Pladen (gik med 

 et Kuld Kyllinger), er nu paa Ryggen saa stærkt falmet, at Fje- 

 renes sorte Partier har Overvægten, og de lyse Partiers gullige 



3 



